เช้านี้ไปที่สำนักงานเขตบางรักหน่วยงานสิ่งแวดล้อมเพื่อยื่นเอกสารขอใบอนุญาตประกอบกิจการที่เป็นอันตรายต่อสุขภาพ เหตุที่เจ้าหน้าที่ได้โทรมาแจ้งว่ายังไม่ได้ไปต่อใบอนุญาต เจ้าหน้าที่อธิบายว่าทางสำนักงานเขตมีการเปลี่ยนแปลงวิธีการ โดยบอกว่าประชาชนมีหน้าที่ต้องมาต่อใบอนุญาตโดยที่ทางการไม่ต้องแจ้งให้ทราบ ทั้งที่ก่อนหน้านี้หลายปี ทางสำนักงานเขตจะส่งเอกสารมาแจ้งให้ไปชำระค่าธรรมเนียมเพื่อต่อใบอนุญาต วันนี้ได้ไปยื่นเอกสารตามที่เจ้าหน้าที่ได้แจ้งมา พบว่าการยื่นเอกสารของผมครั้งนี้เหมือนกับการยื่นขอใหม่ทั้งๆที่ไม่ควรเป็นการขอใหม่ ได้ถามเจ้าหน้าที่ว่าเพราะอะไร เจ้าหน้าที่แจ้งว่าฐานข้อมูลเก่าที่ทางบริษัทผู้รับสัมปทานหมดสัญญา บริษัทผู้รับสัมปทานใหม่มารับงานแทน จึงต้องยื่นเอกสารใหม่ เพื่อทำฐานข้อมูลใหม่ ผมอยากทราบว่าที่เจ้าหน้าที่อธิบายมาเป็นความจริงไหมครับ